รัฐบาลไทย-ข่าวทำเนียบรัฐบาล-กระทรวงการคลัง โดยกรมธนารักษ์ เปิดรับจองเหรียญกษาปณ์ที่ระลึก และเหรียญที่ระลึก ในโอกาสพระราชพิธีบรมราชาภิเษก 4 พฤษภาคม 2562
วันพฤหัสบดีที่ 28 กุมภาพันธ์ 2562
กระทรวงการคลัง โดยกรมธนารักษ์ เปิดรับจองเหรียญกษาปณ์ที่ระลึก และเหรียญที่ระลึก ในโอกาสพระราชพิธีบรมราชาภิเษก 4 พฤษภาคม 2562
กรมธนารักษ์ได้จัดทําเหรียญกษาปณ์ที่ระลึก เหรียญที่ระลึก และเหรียญเฉลิมพระเกียรติ ในโอกาสพระราชพิธีบรมราชาภิเษก 4 พฤษภาคม 2562 ได้จัดทําขึ้น จํานวน 3 ประเภท
กระทรวงการคลัง โดยกรมธนารักษ์จัดทําเหรียญกษาปณ์ที่ระลึก เหรียญที่ระลึก และเหรียญเฉลิมพระเกียรติ ในโอกาสพระราชพิธีบรมราชาภิเษก 4 พฤษภาคม 2562 เพื่อเป็นการเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร และเผยแพร่พระเกียรติคุณของพระองค์ท่านให้แผ่ไพศาลทั้งภายในประเทศและนานาอารยประเทศ ตลอดจนน้อมนําจิตใจของปวงชนชาวไทยให้แสดงความรักภักดี และสํานึกในพระมหากรุณาธิคุณที่ทรงมีต่อประชาชนทุกหมู่เหล่า รวมทั้งเพื่อความเป็นสวัสดิมงคลของประเทศชาติและราชอาณาจักร
วันนี้ (28 กุมภาพันธ์ 2562) ณ กระทรวงการคลัง นายอภิศักดิ์ ตันติวรวงศ์ รัฐมนตรีว่าการกระทรวงการคลัง เปิดเผยว่า กรมธนารักษ์ได้จัดทําเหรียญกษาปณ์ที่ระลึก เหรียญที่ระลึก และเหรียญเฉลิมพระเกียรติ ในโอกาสพระราชพิธีบรมราชาภิเษก 4 พฤษภาคม 2562 ได้จัดทําขึ้น จํานวน 3 ประเภท ประกอบด้วย
- เหรียญกษาปณ์ที่ระลึก 3 ชนิดราคา ได้แก่
• เหรียญกษาปณ์ที่ระลึกทองคํา ชนิดราคา 19,000 บาท ประเภทขัดเงา ราคาจําหน่ายเหรียญละ 40,000 บาท
• เหรียญกษาปณ์ที่ระลึกเงิน ชนิดราคา 1,000 บาท ประเภทขัดเงา ราคาจําหน่ายเหรียญละ 3,000 บาท
• เหรียญกษาปณ์ที่ระลึกโลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา จ่ายแลกเหรียญละ 20 บาท
- เหรียญที่ระลึก 3 ประเภท ได้แก่
• เหรียญที่ระลึกแพลทินัม (Platinum) จําหน่ายราคาเหรียญละ 1,000,000 บาท
• เหรียญที่ระลึกเงินรมดําพ่นทรายพิเศษ จําหน่ายราคาเหรียญละ 5,000 บาท
• เหรียญระลึกทองแดงรมดําพ่นทรายพิเศษ จําหน่ายราคาเหรียญละ 3,000 บาท
- เหรียญที่ระลึกประดับแพรแถบ ชนิดบุรุษ และสตรี จําหน่ายราคาเหรียญละ 1,600 บาท
นายอํานวย ปรีมนวงศ์ กล่าวเพิ่มเติมว่า กระทรวงการคลัง โดยกรมธนารักษ์ได้ร่วมมือกับธนาคารกรุงไทย จํากัด (มหาชน) บริษัท ไปรษณีย์ไทย จํากัด และ บริษัท เคาน์เตอร์เซอร์วิส จํากัด ทุกแห่งทั่วประเทศ เปิดเป็นหน่วยรับจองเหรียญกษาปณ์ที่ระลึก และเหรียญที่ระลึกดังกล่าว โดยกําหนดเปิดรับจองตั้งแต่วันที่ 4 มีนาคม – 4 เมษายน 2562 ณ สถานที่ดังต่อไปนี้
- หน่วยงานของกรมธนารักษ์
• สํานักการคลัง กรมธนารักษ์ ซอยอารีย์สัมพันธ์ ถนนพระรามที่ 6 กรุงเทพฯ
• พิพิธภัณฑ์เหรียญกษาปณานุรักษ์ ถนนจักรพงษ์ กรุงเทพฯ
• สํานักบริหารเงินตรา ถนนพลโยธิน จังหวัดปทุมธานี
• สํานักงานธนารักษ์พื้นที่ 76 พื้นที่
• ศาลาธนารักษ์ 1 ถนนราชดําเนิน จังหวัดเชียงใหม่
• ศาลาธนารักษ์ 2 ศาลากลางจังหวัด จังหวัดสงขลา
- ธนาคารกรุงไทย จํากัด (มหาชน)
- บริษัท ไปรษณีย์ไทย จํากัด
- บริษัท เคาน์เตอร์เซอร์วิส จํากัด
โดย 1 คน สามารถจองได้ 1 สิทธิ์ 1 หมายเลขบัตรประชาชนที่แสดงความเป็นบุคคลสัญชาติไทยที่ทางราชการออกให้ ดังนี้
เหรียญกษาปณ์ที่ระลึก
• เหรียญทองคําขัดเงา จํานวน 1 เหรียญ
• เหรียญเงินขัดเงา จํานวน 1 เหรียญ
• เหรียญโลหะสีขาว (ทองแดงผสมนิกเกิล) จํานวนไม่เกิน 20 เหรียญ
เหรียญที่ระลึก
• เหรียญแพลทินัม ไม่จํากัดจํานวน แต่ไม่เกินตามจํานวนผลิต
• เหรียญเงินรมดําพ่นทราย จํานวน 1 เหรียญ
• เหรียญทองแดงรมดําพ่นทรายพิเศษ จํานวน 1 เหรียญ
กําหนดรับเหรียญ ณ สถานที่สั่งจอง หรือ ส่งทางไปรษณีย์ ตั้งแต่วันที่ 1 มิถุนายน 2562 เป็นต้นไป สําหรับเหรียญเฉลิมพระเกียรติ หรือเหรียญประดับแพรแถบ สั่งซื้อที่กรมธนารักษ์ โดยจะแจ้งกําหนดการจําหน่าย ให้ทราบต่อไป และรายได้จากการจําหน่ายเหรียญที่ระลึกดังหลังหักค่าใช้จ่ายแล้ว จะทูลเกล้าฯ ถวาย เพื่อทรงใช้สอยตามพระราชอัธยาศัย
ทั้งนี้ สอบถามรายละเอียดเพิ่มเติมได้ที่
• กรมธนารักษ์ ซอยอารีย์สัมพันธ์ ถนนพระรามที่ 6 โทร.0 2273 0899 – 903
• พิพิธภัณฑ์เหรียญกษาปณานุรักษ์ ถนนจักรพงษ์ กรุงเทพฯ โทร.0 2281 0345 – 51
• สํานักบริหารเงินตรา ถนนพหลโยธิน จังหวัดปทุมธานี โทร.0 2565 7900
• ธนาคารกรุงไทย จํากัด (มหาชน) โทร.0 2111 1111
• บริษัท ไปรษณีย์ไทย จํากัด โทร.1545
• บริษัท เคาน์เตอร์เซอร์วิส จํากัด โทร.0 2826 7788
อธิบดีกรมธนารักษ์กล่าวในตอนท้าย